1. Metodologia de treball

L’objectiu d’aquest Pacte per l’Ocupació de la comarca del Maresme ha estat identificar les actuals necessitats de la població des de una doble vessant; com a ofertants i com a demandants potencials de bens, serveis i capital humà.

Durant el procès de diagnòstic del mercat de treball de la comarca del Maresme s’han anat emprant diferents metodologies, si be degut a les característiques pròpies de l’objecte d’estudi, la majoria d’elles han estat qualitatives. L’única part quantitativa ha estat el recull de informació estadística que ha permès retratar l’estructura econòmica i el grau de desenvolupament econòmic i social de la comarca, Catalunya, Espanya i Europa. Aquestes dades també han permès contrastar les percepcions dels diferents agents polítics, econòmics i socials repecte les tendències, els problemes i possibles actuacions per corregir-los, del mercat de treball de la comarca.

La recollida d’informació s’ha realitzat bàsicament en tres fases, excepte el qüestionari que s’ha anat recollint i analitzant des de el començament del procès de reflexió fins al final. Això ha estat possible per que l’objectiu del qüestionari ha estat el tenir una informació de referència entre les dades publicades a les diferents estadístiques i les opinions consensuades a les comissions de treball.

FASES DEL PROCÉS:

		Primera fase: Revisió i anàlisi de documentació
			1. Anàlisi de fons secundàries
		Segona fase: Propostes dels grups de treball
1.	Comissió d’Empresa
2.	Comissió d’Activitat i Ocupació
3.	Comissió d’Estratègies de desenvolupament local i comarcal
Tercera fase: Grups de discussió i entrevistes sectorials

Primera fase: Revisió i anàlisi de documentació	

Anàlisi de fons secundàries

Revisió de la bibliografia publicada i sense publicar (documents interns, informes de treball), per qualsevol organisme i/o autor que abordi temes sobre els pactes territorials per l’ocupació, el mercat de treball, la comarca del Maresme, Catalunya i Europa. 

Sobre els pactes territorials per l’ocupació, govern local i la comarca del Maresme s’han analitzat publicacions de tipus sectorials, com ara l’Observatori del Mercat Laboral del Maresme. Als àmbits geogràfics més grans com Catalunya o Europa, s’han tractat principalment fonts estadístiques. L’estructura dels grups de treball de diagnòstic ha estat desenvolupada a partir dels punts forts i febles que s’han anat observant a partir de les dades dels informes sectorials i les tendències observades a d’altres àmbits territorials. A partir d’aquestes publicacions s’ha realitzat un document sintètic on es recull les principals tendències observades al mercat de treball i la població d’Europa i Maresme. 

L’objectiu és tenir una visió de conjunt de la situació de la qual es parteix i veure quins poden ser els grups diana per a cada actuació. Aquest document no te l’objectiu de ser un diagnòstic acurat, sinó més aviat un punt de partida a partir del qual incloure nous aspectes a tenir en compte. Aquest primer document de treball s’ha posat a disposició de tots els agents implicats a tots els grups de treball. 

Segona fase: Propostes dels grups de treball	

Durant la primera reunió de treball de tots els agents econòmics i socials de la comarca del maresme, que van assistir, es van consensuar els següents grups i línies de treball a partir de les quals s’ha reflexionat i debatut durant tot el procés de diagnosi de la situació del mercat de treball de la comarca del Maresme, així com a posteriors reunions s’han proposat objectius i accions concretes per donar solució a aquests problemes identificats. El resultat d’aquesta primera reunió ha estat la definició de tres comissions de treball: comissió d’Empresa, comissió d’Ocupació i formació, i comissió d’Estratègies de desenvolupament local i comarcal; i les seves línies de treball han estat les següents:

Comissió d’Empresa

Prenent com a punt de partida el treball realitzat per la comissió d’empresa, i conjuntament amb la proposta d’agrupació de continguts proposada al nou grup de treball, es consideren les següents línies d’actuació a treballar. 

Línia 1-Promoció de l’esperit emprenedor (la creació d’empreses)

Línia 2 - Comunicació-prospecció amb el teixit econòmico-empresarial (els canals de comunicació i detecció de necessitats)

Línia 3- Suport i sensibilització a les empreses (els productes i serveis a oferir)

Línia 4- Dinamització del comerç (els centres comercials oberts)

Comissió d’Ocupació i formació

A grans trets:

Línia 1-Millora de l’ocupació de les persones: Serveis, formació, mobilitat, idiomes, informàtica, orientació formació.

Línia 2 – Importància del comerç i persones: identificació entitats, actors claus per l’economia del pacte. 

Línia 3- Impressió polítiques de igualtat, condicions de treball adients, transports, millora de serveis, conciliació vida laboral i familiar.

Línia 4- Nous jaciments: cultura, lleure, medi ambient, TICs i serveis de proximitat.

Línia 5- Especial atenció als col·lectius amb risc d’exclusió social.

Comissió d’Estratègies de desenvolupament econòmic local i comarcal

Línia 1. IMMIGRACIÓ: Polítiques d'actuació destinades  als diferents col·lectius d'immigrants presents al territori, recursos necessaris per tal de posar en practica les diferents accions proposades. Estratègies per a la inserció i ocupació d'aquest col·lectiu.

Línia 2. Estabilitat i sostenibilitat dels serveis de promoció econòmica locals.

Línia 3. Coordinació entre els diferents agents socials i econòmics dels serveis de promoció econòmica i relacionats de la comarca. Optimització de la informació i els recursos locals existents així com del disseny i posta en marxa de propostes de futur.

Línia 4. Estratègies encaminades a evitar per una banda aturats d’estructura i per l'altra potenciar la requalificació de les persones en previsió dels possibles canvis en el mercat laboral, analitzant les tendències més immediates del mercat i dissenyant nous itineraris formatius alternatius (Nous Filons d'Ocupació).

Línia 5. Estratègies encaminades a potenciar l'ocupabilitat dels sectors de més difícil inserció, i col·lectius desafavorits en termes de percentatge d'ocupació (dones, majors de 45 anys, ....)

Línia 6. Estratègies destinades a l'augment i millora de la qualitat en el treball: contractació, salaris, horaris laborals, l'economia informal (submergida... ), ... .

Una vegada formats els grups de treball i consensuats els blocs temàtics a la primera reunió de treball, s’han realitzat dues sessions més: una primera reunió, de diagnòstic socioeconòmic sobre la situació actual del mercat de treball de la comarca, on cada un dels tres grups ha tingut que identificar els actuals problemes, objectius, potencialitats i accions a desenvolupar en diferents àmbits temàtics, mitjançant diverses tècniques de selecció d’objectius, com un anàlisi DAFO. I una darrera sessió de treball, on es va analitzar aquells aspectes que no havien sortit o no s’havien aprofundit lo suficient a l’anterior reunió, i a més es van identificar les accions per a cada objectius per al període 2003-2005 al mercat de treball de la comarca.

Tercera fase: Grups de discussió i entrevistes sectorials	

En darrer terme, també s’ha realitzat una sessió amb experts en temàtiques que per la seva complexitat i manca de dades publicades, resultava impossible fer un diagnòstic acurat de la situació.

Qüestionari: Membres de les comissions de treball	

-	Un altra dels mètodes emprats per recollir informació rellevant de la situació socioeconòmica de la comarca de Maresme ha estat a partir d’un qüestionari. L’IERMB ha dissenyat un qüestionari comú a les tres comissions de treball:

 Empresa
 Ocupació i formació
 Estratègies de desenvolupament local i comarcal

	Només hi ha un qüestionari perquè totes tres comissions tenen aspectes comuns i qualsevol objectiu estratègic ha de ser congruent amb la resta, la qual cosa només es pot aconseguir a partir d’una visió global del mercat de treball a nivell comarcal.

-	La majoria de preguntes donen la possibilitat de donar fins a cinc respostes per ordre d’importància i desprès justificar l’ordre. Per una banda, les respostes per ordre d’importància ha facilitat la síntesi de resultats; d’altra banda, per no perdre matisos s’ha realitzat un buidatge literal de les justificacions lo que fa més comprensible les respostes. 

El qüestionari consta de dos grans blocs i cinc apartats; el primer bloc inclou, els 4 primers apartats on és demana sobre la situació actual del mercat de treball al Maresme, i el segon bloc, només inclou un apartat i en aquest es demana sobre el futur del mercat de treball al Maresme. A continuació es detalla els àmbits temàtics inclosos a cada un dels cinc blocs a valorar:

-	Aspectes generals: qüestions sobre les infrastructures per al desenvolupament econòmic, la localització territorial de les activitats, el medi ambient i els principals problemes del mercat de treball.

-	L’activitat econòmica i la formació. Els temes plantejats han estat: les potencialitats i les mancances per al desenvolupament de l’activitat econòmica al Maresme; els sectors i subsectors econòmics amb una major potencialitat de desenvolupament; el grau d’associacionisme empresarial; la relació entre activitat econòmica i formació; l’oferta formativa; i en darrer terme els objectius principals a assolir en el marc de l’activitat econòmica i la formació.

-	L’ocupació: les potencialitats i les mancances a l’ocupació i les condicions de treball al Maresme, l’ocupació estable i de qualitat, els nous jaciments d’ocupació, el grau d’afiliació sindical, i els objectius principals a assolir en el marc de l’ocupació.

-	Aspectes sociodemogràfics de la població potencialment activa amb dificultats a l’accés al mercat de treball, així com les polítiques adreçades a aquesta població i els resultats d’aquestes polítiques.

-	Projeccions de futur: cap a on s’han de dirigir les polítiques econòmiques i socials que donaran com a resultat un major desenvolupament de l’activitat econòmica a la comarca del Maresme. Es demana sobre el model econòmic que hauria de plantejar-se la comarca del Maresme, quins sectors productius i quin serà el perfil d’ocupació potencial, quins bens i serveis s’haurien d’ofertar, el paper que ha de desenvolupar el Maresme a la província de Barcelona i a Catalunya, el paper de les TIC a l’estructura econòmica de la comarca, i els objectius estratègics per als propers 3 anys en matèria d’activitat econòmica, formació i ocupació.